سيسيليا (بالطليانى و السيسيلى Sicilia - و بتتنطق باللغتين /siˈtʃilja/، بالعربى صقليه)، جزيره على شكل مثلث فى البحر المتوسط فى جنوب ايطاليا و بيفصلها عنها مضيق مسينا. عاصمتها بالرمو. اكبر جزيره فى البحر المتوسط بمساحة 25.708 كم مربع و سطحها جبلى ماعادا سهل كاتانيا الخصيب. اعلى قممها جبل اتنا . مناخها لطيف و طبيعتها منظرها جميل. بتتمتع بالحكم الذاتى و أهم مواردها الزراعه و بتصدر العنب و البرتقان و الكبريت و السمك. زمان استعمرها الفنيقيين و القرطاجيين و اليونانيين و استولى عليها فى سنة 241 قبل الميلاد بعد ما غلبو القرطاجيين فى الحروب البونيه. فى سنة 535 استولى عليها البيزنطيين و غزاها العرب و بربر شمال افريقيا واحتلوها ما بين سنة 837 و 877 و قعدو فيها 263 سنه لغاية ما طردهم النورمان سنة 1091 بقيادة روبرت جويسكارد و اخوه روجر الاول و ازدهرت تحت حكمهم الثقافه و الحضاره و لم يدمروا الوجود [[الاسلام|الاسلامى ولم يعتدوا على حرية عبادة المسلمين اللذين بقوا فى الجزيرة. اتنقلت لحكم عيلة هوهنشتاوفن بعد جواز الاميره كنستانس من الامبراطور هنرى الساتت و وصلت لذروتها الثقافيه و الاقتصاديه فى عهد فريدريك التانى